Celo มีจุดมุ่งหมายอย่างไร
ก. ผู้ใช้งานต้องสร้างกระเป๋าเงินดิจิทัล ที่มี public key และ private key และต้องทราบ public key ของกระเป๋าที่จะส่งโทเคนไปให้
ข. เป็นตัวกลางการชำระเงิน สำหรับผู้คนจากทั่วทุกมุมโลก
ค. สามารถทำงานได้โดยไม่ต้องพึ่งพาตัวกลางเหมือนระบบการเงินดั้งเดิม
ง. รองรับการใช้งานของ stablecoin และสินทรัพย์ที่ถูกแปลงเป็นโทเคน ผ่านการใช้งานบนโทรศัพท์มือถือโดยเฉพาะ
คำตอบได้แก่ ข.  เนื่องจาก Celo เป็นบล็อกเชน smart contract layer-1 ที่มีจุดมุ่งหมายจะเป็นตัวกลางการชำระเงิน (means of payment) สำหรับผู้คนจากทั่วทุกมุมโลก โดย Celo มีเป้าหมายที่จะเป็นแพลตฟอร์มการชำระเงินโดยมีโทรศัพท์มือถือเป็นตัวกลางครับ ในปัจจุบันมีหมายเลขโทรศัพท์มือถือที่ถูกจดทะเบียนหลายพันล้านหมายเลขทั่วโลก แต่มีจำนวนผู้ใช้งานคริปโตเคอร์เรนซีต่ำกว่า 1 ร้อยล้านคน ซึ่ง Celo เองก็มีเป้าหมายที่จะขยายฐานผู้ใช้งานคริปโตเคอร์เรนซีให้กว้างขึ้น โดยอำนวยความสะดวกผู้คนผ่านการใช้งานทางโทรศัพท์มือถือ

โดยผู้ร่วมก่อตั้งของ Celo มีทั้งหมด 3 คนด้วยกัน คือ Rene Reinsburg, Marek Olszewski และ Sep Kamvar โครงสร้างสถาปัตยกรรมของ Celo จะถูกแบ่งออกเป็นสองชั้นที่ทำงานร่วมกัน ชั้นแรกคือชั้นที่เป็นบล็อกเชน และอีกชั้นที่เป็น Core Contract ที่จะเพิ่มลูกเล่นเกี่ยวกับการเขียนโปรแกรมต่าง ๆ ขึ้นมา

บล็อกเชนของ Celo ใช้กลไกฉันทามติ Proof-of-Stake (PoS) ประกอบกับวิธีตรวจสอบแบบ Byzantine Fault Tolerant (BFT) โดยในการตรวจสอบธุรกรรมแต่ละครั้งจะมีการสุ่มผู้ตรวจสอบ (validator) จำนวนหนึ่งออกมาตรวจสอบ ซึ่งทาง Celo เองเคลมว่าระบบดังกล่าวจะยังสามารถตรวจสอบธุรกรรมอย่างถูกต้องได้ถึงแม้จะมี validator 1 ใน 3 ที่พยายามจะบิดเบือนข้อมูล นอกเหนือจาก validator แล้ว Celo ยังมี node อีกด้วย โดย node จะทำหน้าที่เป็นสะพานเชื่อมระหว่างโทรศัพท์มือถือที่ใช้งานบล็อกเชนของ Celo และ validator โดยเมื่อผู้ใช้งานทำธุรกรรมผ่านโทรศัพท์มือถือ ข้อมูลธุรกรรมจะถูกส่งมาที่ node ก่อน ซึ่ง node ก็จะได้รับส่วนแบ่งค่าธรรมเนียมการทำธุรกรรมจากผู้ใช้งานด้วย โดย node จะทำหน้าที่เผยแพร่ข้อมูลธุรกรรมไปหา validator และ node อื่น ๆ  ซึ่งคนที่จะเป็น node ไม่จำเป็นจะต้องมีโทเคนใด ๆ เพียงแค่ดาวน์โหลดซอฟต์แวร์ของทาง Celo ก็สามารถเป็น node ได้เลย

เป็นอีกหนึ่งชั้นของ Celo โดยเป็นชั้นที่มีการทำงานของ smart contract ซึ่ง Celo ใช้งาน Ethereum Virtual Machine (EVM) นั่นแปลว่า Celo สามารถเข้าถึงได้ผ่านกระเป๋าเงินดิจิทัลอย่าง Metamask และแอปพลิเคชันที่ทำงานอยู่บนบล็อกเชนของ Ethereum สามารถเปิดใช้งานบน Celo ได้ทันที ซึ่งในปัจจุบันก็มีแอปพลิเคชันอย่าง Sushiswap และ Beefy Finance มาเปิดใช้งานแล้ว
ความรู้ทางการเงิน,เทคโนโลยีทางการเงิน & การเงินดิจิทัล